
O Volapiikaflens Valöpo ! 


Volapük dalabon patöfi mu veiitiki. If leigodoy oni kuratiko tä 
mekavapiiks nu pageböls, Volapiik binon valemapiik mu neudik. E ma ced 
oba, pük bevünetik muton binön neudik leigodü püks natik vola. Patöf at 
binon veriko zesüdik ! 


I dokan de Jong äcedom, das mekavapük bevünetik muton stadön 
lólófiko neudiko tefü länapüks difik. Geb bala pükas lifik as volapük pa- 


senälon fa lódans reigänas votik as privilegam läna(s) ut, kela(s) pük pagebon 
as volapük. 


E tefü mekavapüks votik, Volapük binon neudikün. Ba osagoy, das 


vödastok Volapiika no binon neudik, bi vöds dekómons cifo de Linglänapük e 
Deutánapük. 


Dunobsös sperimänti at: Jonolsös padi seimik gaseda at Linglänane u 
Deutänane, e säkolsös pösodi at, va suemon oni, va jenöfo kanon tuvön vödis 
mäl, kels binons sevädiks. Anu jonolsös padi ela Interlingua, ud ela Ido, ud 
ela Glosa, u Sperantapiika ones, e sunädo otuvons vödis mödik, kels binons 
sevädiks. ,Ouod erat demonstrandum," no-li? 


Su pad foldegmäl gaseda obsik, okanols tuvön säkis lul tefü kalkulav. 
Betikolsós onis äsä komandon tiäd. Tuvedots opubons iin mul okömöl. 
I su pads foldegtel e foldegkil etradutob poedoti fa hiel Arturo Alfandari. 
Küpolsós, begó ! disti vä ,.kobostukot" e ,kobolestukot.” (vöd telid pubon in 
poedot). »Kobostukot" sinifon ,rhapsody," e ,kobolestukot” sinifon 
»Symphony." Ed anikans olas fümiko omemols danüdi vogädik tima et, 
sevabo eli „Rock ‘n’ Roll". 


Valikosi Gudikün Oles ed Olikanes 

KANIT BÄLDANA 


Bii yels mödik profetans vönik 
Äpredoms obes lifi, püdi; 

Ab tumyels pos vög hiela Kristus, 

Ün tim lunik pos Kobolestukot Zülid, 
Vafobs obis kruáliko, balan ta votikan. 
Boums taumik, daleflitóms, 
Flitómipolians, radar, 

Lerakets, munáds in spad, 

Ekö vödastok obas. 


Labiäl vönik reigon ai; 

Ziglibons kemens petomól. 
Nefredo , Hamlet" besäkom oki, 
Dokan blófádom ás ai; 

E lautan legretik adelik, 

Om penom dó midins, 

E pänan i pölavegom 

Viio vü dot zanädik e däsper blägik; 
Poedan viom demi val. 


Ed ai flagom voban, 

E cif oma patupom; 

Ed in vat, keli virükom 

Nu päskarom bolitan, 

Du slipoms dibiko cifodans: 

Faemon pöfan koldik, 

Liegan sufon hikubis, 

E, nen fied, nen dial 

Daniidons yunans eli „rock ‘n’ roll." 


* * * * k k X k k k * * X * 
NOETS FA REDAKAN 


Pêdoti at el Alfandari älautom ün 1957. Pro mödikans tim et äbinon tim fulü 
spel. Ünü yels 1939 - 1945 krig jeikik ijenon, krig, kel ideidon menis nekal- 

Emosumoy-li obes breini obsik? 
Kikodo delir somik koböfik 
Eflapon-li menäti fe obas pöfik? 

E lio evotöfobs-li planeti obsik 
Ini ,Babel” nesuema odik? 

Veitik e jönik binon tal 

E dabinon fe spad saidik pro alan. 
Tail e cins kanonsöv givön obes 
Bodi, canis ad kotenükón obis. 


Pro men takedik, lif 

Binon leventür fulü lit. 

Val fe binon milagik : sol, rein, 

Fels, zifs, sil, tal; e nol, e vestig, 

E kanit äsi vobods; 

Tik, vöds, kóls, benosmelot e vin. . . 
E voms binofs jóniks. 


In kaot et, kel züon obis, 

Sukolös fredi in ol it. 

Binonós lad ola yunik, flifik, 

Sodas te löf e läb us reigons; 
Danolós Süli tü gód alik 

Demü del nulik pegevól ole. 

Täno, nen dred e nen däsper, 

Ven timül fino okómon, 
Obenokómaglidol Sóli obsik : Deadi. 


* * * * * k* X Xk X X * X * * 


kulovik. Anu mens ävilons primön dönu lifi gudikum, ab kisi logom-li bäldan? 
Boumis taumik, daleflitómis (vöd rigik : ,superforteresses") e somikosi, kels 
ledutons mödikumo lü krig, ka lü püd. E fibot menäta pubon valöpo. E 
stad sogäda in valem binon däsperik. Krig fümiko idámükon menis da vol. 
Votaflano, el Alfandari givom obes konsäli legudik. Suvo jäfikobs me dins 
dagik, e kodü atos, perobs jenöfi lita. Ma lautan, lif it binon fulü lit, ab bi 
tefon dinis balugik, aldelik, binobs bleiniks lo ons. Läb verik, ma om, 
patuvon in obs it. Ad dalabön läbi somik, mutobs labön ladi yunik, flifik, ab 
atos binon lekan, keli mutobs gaenön dub vob suvo fikulik. Konsäl plagik, ad 
binön danófik demü del alik, kel pegevon obes, binon konsäl legudik. E 
Zänodi kaot alsotik, ven löf votanas reigon obis, obinobs vikodans. 


LÜBAT MUADALANEDA 
(fa Frank Roger 


Hiel Arthur ti ifinükom zugoti oka muadaláneda, kü man seimik 
äfanom käpäli oma, sagölo: 


»Visitolós, begö ! domi labü teads nenfinik. Bexänolös 
tridemis, gololös da cem pos cem, ed ologol, das tead löpikiin no 
dabinon. No pasüadükolós fa vöds obik, gololös ad süadükón oli it!" 


Man äjonom ele Arthur stukoti po ok. Ab el Arthur äsmililom, 
lemufükólo kapi. Din at fomü dom no äkanon dalabön plu ka teadis 
fol, ba teadis lul. Nendoto loks u logiciitams votik pagebons ad jafön 
magedi tridemas jiniko nenfinikas. 


»Jinos, das dotol boso,” äsagom man. =, Kikodo no golol-li 
usio ad süadükón oli it? Suno otuvol, das gidetob. Opelol te dolaris 
deg." 


EL Arthur äzogom dii timül; tán äsludom ad blufón oni. Fino 
kanomóv ba muadön oki ad datuvön kodi logicütama. 


,Benó !" äsagom, ed äsukom moni in poks oka. ,Ogolol usio 
ad vestigön.” 


„Danö !"  ásagom man, kel äsumom moni oma smililölo 
plitüliko. „Sökolös obi, begö !” 


Ägolom da yan; ekö om anu in cem smalik nen fenäts. 
Tridem brefik ädugon lii tead telid. Äxänom tridemi at ed álükómom 
tü cem dientifik; us tridem votik id ädugon lii tead kilid. Po om yan 
süpo äfärmon. Ägleipom yanagleipädi, ab yan pifármükon löko. No 
äkanom nexänön. Akanom te xänön dónu. 


Äxänom tridemis votik jüs läköm lü tead mälid, kióp ästopom 
ad meditön boso. 


Jünu cems valik (ai nen fenäts), äsi tridems, ibinons 

dientifiks, ed alna, posä ibexänom tridemi, yan ineleton ome nexäni. 


Valikos ápubon löliko nomik ome, e jiinu iminiludom 
logicütami nonik. Too lölöfiko no ämögos, das stukot at dalabon 
teadis mäl, ko tead velid sómitü tridem. 


„Benö !" äkludom, ,dabinos te din bal dunabik, sevabo, ad 
xänön ai dönu e ad kiipedön vego va dabinons stutapüns ad sävilupön 
nati verik mageda somik. E vüo numobsös teadis !” 


Äliikömölo lü tead degtelid, äprimom ad miniludön bosi. Su 
tead teldegid, dredäl äplaädon miniludi omik. Su tead kildegkilid, 
dredäl ävedon dred it. Su tead foldegid, äfenikom ed ävilom 
nexänön. ^ Ästeifillom nenplöpo ad maifiikön yani, kel ädugon lü 
tridem po om; igo ven ästeifiilom mäpetiko ad maifükón yani, at no 
äyilidon ome. 


Äsumom telefoni polovik oka ad sukön yufi, ab neläbiko 
kosam nonik ! In tef at ämutom yufön oki it - seko äxänom ai dönu 
tridemi pos tridem. — Ásevom, das plän tikavik muton dabinön, ab no 
äkanom datuvön oni. 


Sekü atos, äxänom ai dönu, ädugolom cemi bal pos cem votik, 
äbexänom tridemi bal pos tridem votik. Su tead luldegvelid äpaudom 
boso, ed äpidom ai, das no iblinom fladi vata. Asoafom ed äfenom, 
ab äbinos nesiämöfik ad blibön us. Ab isagoy, das dom at no dalabon 
teadi lópikün. Ye odatuvom semo verati. 


Ägolom ai. Su tead veldegfolid äprimikom ad däsperön, e, 
lükómólo lü tead züldegkilid, no äkanom golön plu, ed ädofalom sui 
glun donü tridem lü tead okömöl. 


Ädelo, pö fármükadüp muadaläneda, man pätuvom in bal 
stukotas. Äbinom nesevälöfik. Asufom vatisádütami vemik. 
Äveigoy omi spido lii malädanöp, kiópo spetoy, das osaunikom 
lölöfiiko dónu. 

Stukot tefik päfärmiikon fa poldacif, e mijenot povestigon 
stabófiko. 


Dalaban stukota, fomü dom, kel givon magädi teadas nenfinik, 
ästetom, das sefaprüdamesüls valik pidunons, e das mijenot nonik 
siimik ijenon us büo. 


„No suemob säkädi,” äsagom. „Man at pätuvom pö tead 
kilid, kuratiko dis nivod geilikün. Nu binos verätik, das logicütams 
pegeböl in stukot binons lölöfiko süadükóls, e kanons igo faviikön 
anikanis. Ab fümob, das vestig calöfik oblufon, das muad obik binon 
lolófiko sefik, e spelob ad maifükón oni dönu suno. 


Poldabür refudon ad spikón jüs seks vestiga gebidons one. 


6999499 y y 4972-87 
BETIKOLSÓS SÓKÓLOSI. . .. 
1; Dilolsös mäli fa laf, e poso kobonumolsös mäli. Nümi kinik 


labols-li anu? 


2. Gret lela su lulak telon aldeliko. Neodon delis teltum ad 
fulükónlulaki. Pos tim liolunäpik obinon-li lulak lafafulik? 


3. Glok neodon sekunis tel ad tonön diips tel. Liolunäpik 
oneodon ad tonön düps kil? 


4, Dabinoms jütans tel. If jütan balid jütükom glöbis lul ünü 
sekuns lul, e jütan telid jütükom glöbis deg ünü sekuns deg, jütan kinid 
okanom jütükón glóbis degtel ünü tim brefikün? 


5. — Ünülafadüp alik glok bügolon mö sekuns teldeg. Düp 
binon verátik tü düp kilid poszedela adelo; düp kinid obinos-li tü düp 
kilid poszedela odelo? 

IN MEMORIAM 


Enu elilob, das bal spodanas oba, kel äbinom man mu nekösömik, 
ädeadom bü yels ómik. Ba osevols nemi omik : hiel Douglas B. Gregor. 
Pämotom ün yel 1909 ed ädeadom bäldotii lifayelas jóldegmál ün yel 1995. 


Äbinom flen gretik pükas, kels älabon spikanefi smalik, e kels, sekü 
atos, pätädons fa nosikam. 


Jenófo äbinom pükavan mu tälenik ed älabom noli gudik pükas plu ka 
teldegas. Ab ädedietom lifi lólik oka ad kipedón noe pükilis somik, abi 
dialegis, kels, pro om, id äbinons piiks topädik, dalaböls divis literatik mödik, 
€ kels, ma om, ämeritons studi dibikum. 


Ba übinom spikan lütikün pükas mäl kältik, sevabo: — Bretänapiik, 
Velsánapük, Mäneänapiik, Gaelapüks Skotäna e Lireyäna, äsi pük vönik ela 
Cornwall." 


Igo in Litaliyän ädunom mödikosi ad kipedön piki e kulivi ela 
„Friuli? topäd nolüda-lofüdik läna et. Vobi mödik oma demü pük at neai 
eglömons lödans us. 


4 Änitedälom noe tefü püks e dialegs netik, abi tefü püks mekavik. 
Alürnom Sperantapüki báldotü lifayels degkil, ed ävobom lanäliko pro pük at. 


Ilárnom i Volapüki, e bäldotii lifayels veldegjól ápenom obe ad sevön, 
va vilobóv getón Volapükabukis omik. Äsedom obe ,,Gramati Volapüka" fa 
Arie de Jong, keli igo anu gebob módo, äsi ,,Jenavi Volapüka" fa Johann 
Schmidt. Nol omik Volapüka äbinon legudik, ed äspodobs Volapüko dii yels 
mäl. 


Lif oma äbinon fulü ventürs pükavik; emüniotob te dili smalik otas, 
ab su pads okómól gaseda obsik, desinob ad lautón yegedi patikum dö om, kel 
fümiko ojánálon olis dub kalad nekósómik lifa oma. 


No zogob ad sagön, das äbinon privileg gretik oba ad spodön dü tim 
ömik ko man so letälenik. 


Reguiescat in pace. 

DIV REGA SALOMON (18) 


7? Ed ekö nog badikumos. Jibäldikan bunof foi e! Umpoda 
< ispof "Smellob adi; blud in veins ol smelon 











